Държавен вестник, бр. 65, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  65
МИНИСТЕРСТВО
НА МЛАДЕЖТА И СПОРТА
ДОГОВОР
за сътрудничество в областта на физическата 
култура и спорта между Министерството на 
младежта и спорта на Република България 
и Националния институт за спорт, физиче­
ско възпитание и отдих на Република Куба
(Одобрен с Решение № 96 от 12 февруари 
2016 г. на Министерския съвет. В сила от 
18 юни 2016 г.) 
От една страна: Министерството на 
младежта и спорта на Република България, 
представлявано от г-н Красен Кралев в ка­
чеството му на министър,
От друга страна: Националният институт 
за спорт, физическо възпитание и отдих на 
Република Куба (INDER) със седалище „Вия 
Бланка“ и „Бойерос“, гр. Хавана, Куба, за­
конно представляван от д-р Антонио Е. Бе­
калиГарридо в качеството му на председател,
Водени от желанието да се насърчат дву­
странните отношения в сферата на спорта и 
физическата култура с цел укрепване връз­
ките на сътрудничество и взаимно разбира­
телство между двете спортни институции, 
въз основа на историческите отношения на 
приятелство между двата народа,
двете Страни се споразумяха за следното:
Член 1
Страните се споразумяват да работят за 
насърчаване, популяризиране и укрепване на 
сътрудничеството в областта на физическа­
та култура и спорта съгласно действащото 
законодателство в двете държави.
Член 2
Страните се договарят да насърчават 
обмена на делегации, треньори, експерти и 
специалисти в областта на спорта според за­
явените от националните спортни федерации 
интереси в сферата на физическата култура, 
спорта и науките, прилагани в спорта.
Член 3
Страните се споразумяват да работят за 
увеличаване на обмена на информация, доку­
ментация, учебни и методологични материали 
в областта на научния интерес, свързан с 
физическата култура, спорта и съответната 
техническа литература.
Член 4
Страните ще стимулират участието на 
учители, преподаватели и специалисти в 
МИНИСТЕРСТВА 
И ДРУГИ ВЕДОМСТВА
семинари, курсове и научни конференции, 
организирани от двете държави, в областта 
на физическата култура, спорта и отдиха.
Член 5
Страните ще допринасят за повишаване 
на нивото на спорта в своите държави чрез 
развиване на дейности, като:
Ø Организиране на програми, свързани 
със спорта;
Ø Програми за подготовка (тренировки) 
на атлети;
Ø Спортни съоръжения и оборудване;
Ø Обучение и квалификация на треньори 
и специалисти;
Ø Академичен обмен;
Ø Спортна медицина;
Ø Спорт за всички;
Ø Борба срещу допинга в спорта;
Ø Спортно управление;
Ø Информационни технологии в спорта,
както и други дейности, които бъдат 
договорени.
Член 6
Страните се договарят да обменят годишно 
и реципрочно предложенията за спортни съ­
бития, които са от интерес за националните 
спортни федерации.
Финансовите условия и разходите за 
участие за всеки отделен случай ще бъдат 
договаряни конкретно между договарящите 
се Страни и съгласно съответно установе­
ните механизми.
Член 7
За трансфер на треньори и специалисти 
в качеството им на технически съветници, 
както и организирането в Куба на трениро­
въчни лагери и квалификационни курсове, 
кубинската Страна ще бъде представлявана 
официално от фирма CUBADEPORTES S.A.
Член 8
Дейностите, организирани от всяка друга 
организация и институция от двете държави, 
различни от Министерството на младежта и 
спорта на Република България и Национал­
ния институт за спорт, физическа култура и 
отдих на Република Куба, не са включени в 
рамките на настоящия Договор.
Член 9
Настоящият Договор влиза в сила от датата 
на подписването му и се сключва за срок 
5 години, като може да бъде продължаван 
автоматично за последователни периоди от 
по 5 години, при условие че никоя от Стра­
ните не декларира писмено намерението 
си за прекратяването му, което трябва да 
направи съответно 90 дни преди изтичане 
на срока на Договора.